กรณีศึกษา คอนเสิร์ตออนไลน์ของ GMM ที่เข้ามาเติมเต็มยุค New Normal
GMM x ลงทุนแมน ถ้าถามว่าอุตสาหกรรมไหนได้รับผลกระทบหนักเป็นอันดับต้นๆ หนึ่งในนั้นคือ อุตสาหกรรมดนตรี โดยเฉพาะการจัดอีเวนต์ ที่เป็นการรวมตัวของคนหมู่มาก ซึ่งถือว่าเป็นรายได้หลักของอุตสาหกรรมดนตรีในยุคนี้
24 ก.ค. 2563

GMM x ลงทุนแมน
กรณีศึกษา คอนเสิร์ตออนไลน์ของ GMM ที่เข้ามาเติมเต็มยุค New Normal
ถ้าถามว่าอุตสาหกรรมไหนได้รับผลกระทบหนักเป็นอันดับต้นๆ
หนึ่งในนั้นคือ อุตสาหกรรมดนตรี
โดยเฉพาะการจัดอีเวนต์ ที่เป็นการรวมตัวของคนหมู่มาก ซึ่งถือว่าเป็นรายได้หลักของอุตสาหกรรมดนตรีในยุคนี้
เรื่องนี้ทำให้เกิดช่องทางการรับชมรูปแบบใหม่
เช่น การจัดคอนเสิร์ตแบบออนไลน์ การไลฟ์สดของดาราศิลปินต่างๆ
ซึ่งก็เริ่มมาตั้งแต่ช่วง 3 - 4 เดือนที่ผ่านมา ตั้งแต่มีการล็อกดาวน์
และเวลานี้ หลายๆคนก็คงจะเริ่มคิดถึง การชมคอนเสิร์ต หรือ การรับชมการแสดงของดาราศิลปินที่ตัวเองชื่นชอบกันบ้างแล้ว
ซึ่งก็ต้องยอมรับว่า การรับชมคอนเสิร์ตแบบออนไลน์นั้นย่อมมีข้อจำกัดต่างๆ มากมาย ที่ไม่สามารถเข้ามาแทนที่การชมคอนเสิร์ตแบบปกติได้ 100%
แต่อย่างไรก็ตาม หากใครที่สามารถทลายข้อจำกัดต่างๆ เหล่านั้นออกไปได้
ก็จะสร้างความได้เปรียบและสามารถดึงดูดผู้ชมได้มากยิ่งขึ้น
โดยทาง GMM เอง ก็เป็นหนึ่งในค่ายเพลงที่ใหญ่ที่สุดในประเทศไทย และก็รับรู้ถึงปัญหานี้ดี
จึงได้จัดคอนเสิร์ต GMM Online Festival ขึ้น
ซึ่งคอนเสิร์ตในครั้งนี้ ก็เรียกได้ว่าทาง GMM โปรโมทอย่างเต็มรูปแบบ 360องศา ผ่านทั้งสื่อออนไลน์ ที่มีผู้ติดตามรวมกว่า 70 ล้านผู้ติดตาม มีการปฏิสัมพันธ์ถึง 2.9 ล้านครั้ง
ส่วนสื่อออฟไลน์นั้น ได้มีการใช้ Out of Home Media เต็มรูปแบบทั้งจอ LED ทั่วกรุงเทพ รวมไปถึงสื่อบนรถไฟฟ้า และประชาสัมพันธ์ข่าวผ่านสื่อบันเทิงและสื่อการตลาดรวมกว่า 200 สื่อ มูลค่ารวมมากถึง 32 ล้านบาท
ส่วนประเด็นที่สำคัญที่สุดของ การจัดคอนเสิร์ตออนไลน์
ก็คือเรื่อง “อรรถรส” ที่อาจจะไม่ได้เต็มอิ่มเหมือนดูแบบในสถานที่จริง
แต่ด้วยความเป็นมืออาชีพของ GMM เราจึงได้ชมคอนเสิร์ตที่มีการนำเทคโนโลยี ภาพเสมือนแบบ 3 มิติ มาเพื่อเป็นอีกหนึ่งความน่าตื่นตาตื่นใจในการรับชมเพิ่มมากขึ้น ที่เราอาจจะไม่ได้เห็นบ่อยนักในการรับชมคอนเสิร์ตแบบทั่วไป
ซึ่งการนำเทคโนโลยีนี้เข้ามาช่วยก็ทำให้ ประสบการการณ์แสดงนั้น แปลกใหม่มากขึ้น ไม่ว่าจะเป็นเทคนิคการสร้างภาพเสมือนจริง แสง สี ต่างๆ จากทั้ง 4 เวทีที่ให้อารมณ์ของการรับชมที่แตกต่างกันทำให้การรับชมคอนเสิร์ตนั้นมีความสนุกมากยิ่งขึ้น
และถ้าหากใครคิดว่าจะเป็นคอนเสิร์ตไลฟ์สด ผ่าน Youtube หรือ Facebook แบบทั่วไปนั้น
ก็คงต้องบอกว่า
งานนี้แตกต่าง และเต็มรูปแบบมากกว่าการ Live สดแบบที่ผ่านๆ มา..
ข้อจำกัดแรกของการชมแบบออนไลน์เลยก็คือ ความไม่เสถียรของ Platform ความลื่นไหลในการรับชม และเรื่องของความคมชัด
ซึ่งเรื่องนี้ ทาง GMM ก็ได้เข้ามาจับมือกับ Platform Live สด ระดับต้นๆ ของโลก จากประเทศเกาหลีที่ชื่อว่า VLIVE
ซึ่งแพลตฟอร์มนี้ ไม่เหมือน แพลตฟอร์มทั่วไป
แต่เป็นแพลตฟอร์มที่ถูกสร้างขึ้นมาเพื่อวงการบันเทิงโดยเฉพาะ
โดยในเรื่องของความราบรื่นของการรับชม และ ความเสถียรนั้น VLIVE ได้รับความไว้วางใจจากทั้งผู้ชมในเกาหลีเอง และอีกหลายๆ ประเทศทั่วโลก
ในเวลานี้ VLIVE สามารถรับชมได้จากกว่า 200 ประเทศทั่วโลก และในออนไลน์คอนเสิร์ตครั้งนี้ ยังเลือกรับชมได้ถึง 3 ภาษา..
โดยมียอดรับชมสูงสุด 5 ประเทศ ได้แก่ ไทย สหรัฐอเมริกา ออสเตรเลีย ญี่ปุ่น จีน และผู้ชมกดหัวใจและคอมเม้นท์รวมกว่า 226,000,000 ครั้ง
เรื่องนี้น่าสนใจ เพราะถือว่าเป็นการเปิดโอกาสให้กับทั้งทางผู้จัดคอนเสิร์ตเอง และแฟนเพลงของศิลปินทั่วโลก ที่สามารถรับชมได้ไม่ว่าจะอยู่ที่ไหนก็ตาม
และประเด็นต่อมาก็คือ การชมผ่าน VLIVE นั้นยังสามารถรับชมได้แบบไม่จำกัดคนดูอีกด้วย ซึ่งจะแตกต่างกับแพลตฟอร์มอื่นที่จำกัดคนดู หรือไม่จำกัดคนดูแต่ระบบอาจไม่มีความพร้อมที่จะรองรับคนดูจำนวนมาก
ส่วนเรื่องความคมชัด VLIVE สามารถเลือกระดับความคมชัดได้สูงสุดถึง 1080p ซึ่งถือเป็นระดับ HD
และเรื่องสุดท้าย ที่ VLIVE เข้ามาช่วยลดข้อจำกัดในการรับชมคอนเสิร์ตออนไลน์ก็คือ
“เรื่องการใกล้ชิดศิลปิน”
ซึ่ง VLIVE ได้ใช้วิธีการให้ศิลปินสามารถอ่านข้อความจากผู้ชมทางบ้านพร้อมตอบโต้กันได้แบบสดๆ ทำให้ ผู้คนรู้สึกไม่เหมือนกับดูคลิปวิดีโอธรรมดาทั่วไป เพราะสามารถโต้ตอบกับศิลปินได้
ส่วน Lineup ศิลปิน ทาง GMM จัดมาให้ตั้งแต่วงหน้าใหม่ไฟแรงอย่าง Tilly Birds, Three Man Down ไปจนถึงศิลปินรุ่นใหญ่ยอดนิยมตั้งแต่ Getsunova, เป๊ก ผลิตโชค ไปจนถึงวงร็อคในตำนาน อย่าง Paradox ซึ่งปกติแล้วหากจะชมคอนเสิร์ตของพวกเขาเหล่านี้ คงไม่ได้มีโอกาสบ่อยนัก
การจัดคอนเสิร์ตในครั้งนี้ถือเป็นอีกก้าวหนึ่งที่น่าสนใจของ GMM และถือได้ว่าเป็นอีกหนึ่งคอนเสิร์ตออนไลน์ที่ใหญ่ที่สุดในปีนี้ การทำคอนเสิร์ต online จะเข้ามาเสริมทัพธุรกิจ Digital Music ซึ่งปัจจุบันเป็นหนึ่งในเสาหลักของ ธุรกิจเพลงของ GMM ซึ่งเรืองนี้ถือเป็นตัวอย่างในการพัฒนาและการปรับตัวเพื่อรับมือกับวิกฤติที่เกิดขึ้น
ไม่ว่าจะมีเหตุการณ์อะไรเกิดขึ้นอีกในอนาคต
ก็ไม่น่าจะมีสิ่งที่เป็นอุปสรรค ถ้าเราคิดค้นหาวิธีให้ไปต่อได้
เหมือนเรื่องนี้ที่ GMM ได้พลิกจากอุปสรรคให้กลายเป็นโอกาส
จนไม่แน่ว่าต่อไปหลังจากวิกฤติ
การจัดคอนเสิร์ตแบบนี้ อาจเป็นวิถีใหม่ของอุตสาหกรรมเพลงไปแล้วก็ได้..
สำหรับคนที่พลาดชมคอนเสิร์ต GMM Online Festival เมื่อวันที่ 4 - 5 ก.ค. ที่ผ่านมา
ถ้าใครสนใจก็สามารถซื้อสิทธิ์รับชมคอนเสิร์ตย้อนหลังกันได้ตั้งแต่วันนี้
บน VLIVE 
(600 V Coins ประมาณ 350 บาท)
โดยสามารถชมย้อนหลังได้ตลอดไป และดูได้ถึง 5 Devices จะเปิดดูในคอมพิวเตอร์
ทีวี หรือมือถือก็ได้
และอย่าลืมติดตามอัปเดตคอนเสิร์ตดีๆ แบบนี้ได้ที่ช่อง GMM Grammy Official บน VLIVE